Кол’ка је ноћца ноћашња
Кол’ка је ноћца ноћашња, 
Сву ноћ ја заспат’ не мого 
Слушајућ’ лепе лепоте 
Где лепо поју девојке, 
Мед њима моја девојка, 
Она им песме изводи, 
У свакој мене припева: 
“Не дође драги, не дође! 
Или му коњиц орону, 
Или га глава заболе, 
Или му мајка не даде. 
Ако му коњиц орону, 
Да Бог да, да му прероне! 
Ако га глава заболе, 
Да Бог да, да га преболи! 
Ако л’ му мајка не даде, 
Душа јој раја не вид’ла!“ 

Љубавне песме